Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: A polgárok személyi adatainak és lakcímének nyilvántartásáról szóló 1992. évi LXVI. törvény 19. §
Paragraph Index: 832

(1) bekezdésének a) pontja szerint a név- és lakcímadatok szolgáltatását bármely polgár, illetve jogi személy és jogi személyiséggel nem rendelkezõ szervezet a felhasználás céljának és jogalapjának igazolása mellett jogosult kérni jogának vagy jogos érdekének érvényesítése érdekében. Ha tehát ilyen formában jutnak hozzá az érintettek adataihoz, az így megszerzett adatok felhasználást természetesen nem korlátozhatja a kft. Mindemellett lehetõségük van a lakosságot a helyi sajtó útján vagy szórólapok formájában tájékoztatni, a nem névre szólóan küldött szórólapok adatvédelmi szempontból nem kifogásolhatóak. Budapest, 2002. május 13. Üdvözlettel: Dr. Péterfalvi Attila (288/K/2002) * * * [Állásfoglalás: Dr. Orbán Viktor leköszönõ miniszterelnök által a nyugdíjasoknak írt levél] […] Tisztelt […]! Dr. Orbán Viktor leköszönõ miniszterelnök által a nyugdíjasoknak írt levél ügyében folytatott vizsgálatot lezártam, annak eredményérõl az alábbiakban tájékoztatom: Az ügy kivizsgálása érdekében írásban megkerestem Vágújhelyi Ferencet, a Nyugdíjbiztosítási Fõigazgatóság (NyBF) fõigazgató-helyettesét és Kalmár Istvánt, a Magyar Posta Rt. vezérigazgatóját azzal, hogy az alábbiakra szíveskedjenek válaszolni: – Továbbítottak-e (NyBF), illetve vettek-e át (Posta) személyes adatokat az üggyel kapcsolatban? – Milyen megkeresés alapján, kinek és hány személy adatát továbbították (NyBF)? – Mely adatkezelõtõl, milyen célból és mely adatkörre kiterjedõ személyes adatok birtokába jutottak (Posta)? A megkeresettek válasza a következõket tartalmazta:

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes